Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 795/11/8803	Košice II, 4.9.2013
EEČ : 2-64-287-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v Košiciach v byte na ulici XXXXX dňa 20.11.2011 v čase o 11.10 hod. sa pod vplyvom alkoholických nápojov s hodnotou alkoholu v dychu 1,28 mg/l sa opakovane vyhrážal smrťou svojej manželke XXXXX, pričom ju fyzicky napadol a to tak, že ju päsťou udrel do oblasti tváre, čím jej spôsobil pomliaždenie tváre vpravo a podvrtnutie chrbtice s dobou liečenia, pričom u poškodenej vzbudil obavu o jej život a zdravie

lebo je trestné stíhanie neprípustné podľa § 9 odsek 1 písmeno d

Odôvodnenie:

	Uznesením policajta Okresného riaditeľstva Policajného zboru, Obvodného oddelenia XXXXX Západ sp. zn. ORP-4607/ZA-KE-2011 zo dňa 21.11.2011 bolo začaté trestné stíhanie a súčasne vznesené obvinenie XXXXX pre skutok, ktorý je uvedený vo výrokovej časti tohto uznesenia.

	Vykonaným vyšetrovaním bolo zistené, že skutok ako je popísaný vo výrokovej časti tohto uznesenia sa stal a že ho spáchal obvinený.
	Trestné stíhanie obvineného bolo uznesením Okresnej prokuratúry XXXXX II sp. zn. 3 Pv 795/2011 - 5 zo dňa 21.11.2011 podmienečne zastavené a obvinenému bola určená skúšobná doba v trvaní 18 mesiacov. Predmetné rozhodnutie nadobudlo právoplatnosť dňa 29.11.2011.

V priebehu prípravného konania však bolo zároveň zistené, že obvinený dňa 22.6.2012 v skúšobnej dobe podmienečného zastavenia trestného stíhania zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprístupné podľa § 9.

	V zmysle § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

S poukazom na uvedené bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor